- Hindi News
- National
- छुट्टी के दिन घुली फाग की मस्ती, गूंजा होलिया में उड़े रे गुलाल, लायो रंग केसरियो...
छुट्टी के दिन घुली फाग की मस्ती, गूंजा- होलिया में उड़े रे गुलाल, लायो रंग केसरियो...
होलीके करीब आते ही शहर में फाल्गुनी मस्ती छा गई। रविवार की छुट्टी ने इसे और बढ़ा दिया। विभिन्न संगठनों की ओर से वाटिकाओं, पार्क, मंदिरों अन्य धार्मिक स्थलों पर फागोत्सव मनाए गए। भजन लोक गीत ‘होलिया में उड़े रे गुलाल, लायो रंग केसरियो...’ गाते हुए भगवान के साथ रंग, अबीर और फूलों से होली खेली। कांचीपुरम में मनाए फागोत्सव में सीमा सोनी और मंजू तंबोली के भजन पेश किए। भगवान को फूल, अबीर से होली खिलाई। मंजूलता थरपाल ने सभी का स्वागत किया। पिपलेश्वर महादेव महिला मंडल की ओर से पालड़ी रोड स्थित पिपलेश्वर मंदिर परिसर में फूलों से होली खेली। अध्यक्ष कुसुम तिवारी ने बताया कि राधा-कृष्ण बनकर फाग कृष्ण के भजनों की प्रस्तुति दी। सचिव अंगूरबाला ने बताया कि यूआईटी चेयरमैन गोपाल खंडेलवाल मुख्य अतिथि थे। पार्षद मनीष पालीवाल भी उपस्थित थे। बसंती देवी जोशी, कांता विजयवर्गीय, आशा पेड़ीवाल, मधु विजयवर्गीय, सरला चतुर्वेदी आदि ने भजन किए।
tgl_Latn sot_Latn bho_Deva bho_Deva hin_Deva